cyanic-selkie/wikianc huggingface dataset:
বিজ্ঞানে নারী
অংশগ্রহণ বাড়ানোর চেষ্টা
২০১৩ সালে, সাংবাদিক ক্রিস্টি অ্যাশওয়ানডেন উল্লেখ করেছেন, নারী বিজ্ঞানীদের এক ধরনের মিডিয়া কভারেজ এখনও প্রচলিত রয়েছে যা "তার লৈঙ্গিক পরিচয়ই তার সবচেয়ে সংজ্ঞায়িত বিবরণ হিসেবে বিবেচনা করে"। তিনি এই পদ্ধতিটি এড়াতে সাহায্য করার জন্য একটি চেকলিস্ট প্রস্তাব করেছিলেন, "ফিঙ্কবেইনার পরীক্ষা" নামে, এটি একটি ২০১৩ সালের নিউ ইয়র্ক টাইমসের রকেট বিজ্ঞানী ইভন ব্রিলের সমালোচিত মৃত্যুর কভারেজে উদ্ধৃত হয়েছিল। নারীদের প্রায়ই চলচ্চিত্রে নেতিবাচকভাবে চিত্রিত করা হয়। ফিল্ম, টেলিভিশন এবং বইয়ে নারী বিজ্ঞানীদের ভুল উপস্থাপনা শিশুদের লিঙ্গ স্টেরিওটাইপিংয়ে জড়িত হতে প্রভাবিত করতে পারে। এটি ২০০৭ সালের ওয়েস্টার্ন মিশিগান ইউনিভার্সিটির জোসেলিন স্টেইনকে এবং সহকর্মীদের দ্বারা পরিচালিত একটি মেটা-বিশ্লেষণে দেখা গেছে যেখানে প্রাথমিক বিদ্যালয়ের শিক্ষার্থীদের একটি ড্র-এ-সায়েন্টিস্ট-টেস্টে অংশগ্রহণ করানোর পর দেখা যায় ৪০০০ অংশগ্রহণকারীর মধ্যে শুধুমাত্র ২৮ জন মেয়ে নারী বিজ্ঞানীর ছবি এঁকেছে৷
উল্লেখযোগ্য বিতর্ক এবং উন্নয়ন
২০১০ এবং ২০১১ সালে লুন্ড ইউনিভার্সিটিতে পরিচালিত একটি গবেষণায় এবং নেচার সাময়িকীর নিউজ এন্ড ভিউজ অংশে এবং সায়েন্স সাময়িকীর পারর্সপেক্টিভস অংশে  আমন্ত্রিত অবদানকারীদের লিঙ্গ বিশ্লেষণ করা হয়েছে। এতে দেখা গেছে যে, নিউজ এবং ভিউজে পৃথিবী এবং পরিবেশগত বিজ্ঞান বিষয়ে ৩,৮% নারীদের দ্বারা লেখা হয়েছে, যদিও ক্ষেত্রটিতে নারীর অংশ মার্কিন যুক্তরাষ্ট্রে  ১৬-২০% বলে অনুমান করা হয়েছিল। বিষয়টি সম্পর্কে নেচারের  বক্তব্য ছিল যে, বিশ্বব্যাপী আর্থ সায়েন্টিস্টদের মধ্যে উল্লেখযোগ্যভাবে কম সংখ্যক নারী আছেন, তবে নেচার  যেকোনো বৈষম্য মোকাবেলায় প্রতিশ্রুতিবদ্ধ।
২০১২ সালে, প্রসিডিংস অফ দ্য ন্যাশনাল একাডেমি অফ সায়েন্সেস (PNAS) এ প্রকাশিত একটি নিবন্ধে বিজ্ঞানের শিক্ষকদের মধ্যে লৈঙ্গিক পক্ষপাতিত্ব বিষয়ে প্রতিবেদন করা হয়েছিল। এটি করার জন্য বিজ্ঞানের শিক্ষকদের কোন ছাত্রের জীবনবৃত্তান্ত পর্যালোচনা করতে বলা হয়েছিল এবং তাদের প্রতিবেদন করতে বলা হয়েছিল যে, তারা সেই ছাত্রকে নিয়োগ বা পরামর্শ দেওয়ার কতটা সম্ভাবনা আছে এবং সেইসাথে তারা প্রারম্ভিক বেতন হিসেবে কী অফার করবে। দুটি জীবনবৃত্তান্ত শুধুমাত্র নাম পরিবর্তন করে (একটিতে ছাত্রের নাম জন অন্যটিতে জেনিফার) তাদের কাছে এলোমেলোভাবে বিতরণ করা হয়েছিল। দেখা গেল, পুরুষ ছাত্রটিকে উল্লেখযোগ্যভাবে আরও দক্ষ, নিয়োগের সম্ভাবনা বেশি এবং পরামর্শ দেওয়ার সম্ভাবনা বেশি হিসাবে মূল্যায়ন করা হয়েছিল। পুরুষ ছাত্রকে দেওয়া মধ্যম প্রারম্ভিক বেতন নারী শিক্ষার্থীকে দেওয়া প্রারম্ভিক বেতনের তুলনায় $৩,০০০-এর বেশি। বিজ্ঞান অনুষদের নারী এবং পুরুষ উভয় পক্ষ থেকেই এই লিঙ্গ পক্ষপাত প্রদর্শিত হয়। পরিশেষে এই সমীক্ষা বলে যে, পক্ষপাতিত্ব আংশিকভাবে বৈজ্ঞানিক ক্ষেত্রের সর্বোচ্চ স্তরে নারীদের সংখ্যার ক্রমাগত ঘাটতির জন্য দায়ী হতে পারে। অন্য একটি গবেষণায় বলা হয়েছে, কিছু নির্দিষ্ট জায়গায় পুরুষদের পছন্দ করা হয়, যেমন: জীববিজ্ঞান। কিন্তু বেশিরভাগ ক্ষেত্র লিঙ্গ-নিরপেক্ষ। এই গবেষণার লেখকরা বলেন, প্রফেসর পদে নারীদের নিম্ন-প্রতিনিধিত্ব শুধুমাত্র লিঙ্গভিত্তিক নিয়োগ, পদোন্নতি এবং পারিশ্রমিকের কারণে ঘটেনি। এপ্রিল ২০১৫ সালে উইলিয়ামস এবং সেসি পাঁচটি জাতীয় পরীক্ষার একটি সেট প্রকাশ করে যেখানে দেখা যায়, অনুমানমূলক নারী আবেদনকারীদের  একই রকম যোগ্য পুরুষদের চেয়ে সহকারী অধ্যাপকের জন্য অনুষদ দ্বারা পছন্দ করা হয়েছিল ২:১ অনুপাতে।
২০১৪ সালে, একটি সংবাদ সম্মেলনের সময় রোসেটা প্রকল্পের বিজ্ঞানী ম্যাট টেলরের শার্টে পিনআপ নারীদের চিত্রণ নিয়ে একটি বিতর্ক ইউরোপীয় স্পেস এজেন্সির মধ্যে যৌনতা নিয়ে প্রশ্ন উত্থাপন করেছিল৷ শার্টটিতে যেখানে আগ্নেয়াস্ত্রসহ কার্টুন নারী চরিত্রের ছবি, সমালোচনার ঝড় তুলেছিল৷ ঘটনার জেরে টেলর ক্ষমা প্রার্থনা করতে বাধ্য হন এবং কান্নায় ভেঙে পড়েন।
২০১৫ সালে জীবন বিজ্ঞানে পিএইচডি স্নাতকদের পোস্টডক্টরাল পদে উত্তরণের ধারাবাহিকতা বিশ্লেষণ করে PLOS ONE জার্নালে একটি গবেষণাপত্র জমা দেয়ার পর বিজ্ঞানে নারীদের সম্পর্কে চিরায়ত ধারণাগুলো নিয়ে ফিওনা ইঙ্গলেবি, সাসেক্স বিশ্ববিদ্যালয়ের বিবর্তন, আচরণ এবং পরিবেশ বিষয়ক গবেষণা ফেলো এবং অস্ট্রেলিয়ান ন্যাশনাল ইউনিভার্সিটির পোস্টডক্টরাল গবেষক মেগান হেড কাজ করতে শুরু করেন। লেখকদ্বয় ২৭ মার্চ একটি ইমেল পেলেন যেখানে তাদের বলা হয়ে যে, তাদের গবেষণা প্রবন্ধের মান দুর্বল হওয়ার কারণে সেটি প্রত্যাখ্যান করা হয়েছে। ইমেলটিতে একজন বেনামী পর্যালোচকের মন্তব্য অন্তর্ভুক্ত ছিল, যার মধ্যে বিজ্ঞানের মান উন্নত করার জন্য পুরুষ লেখকদের সংযুক্ত করার পরামর্শ দেওয়া হয়েছে এবং এটি করা হয়েছে গবেষণাটিতে তথ্যের ভুল ব্যাখ্যা অন্তর্ভুক্ত করা হয়নি তা নিশ্চিত করার একটি উপায় হিসেবে। ইঙলেবি ২৯ এপ্রিল টুইটারে ইমেলটির থেকে উদ্ধৃতাংশ পোস্ট করেন। ফলে ঘটনাটি জনসাধারণ এবং মিডিয়ার আলোচনায় চলে আসে। এরপর সম্পাদককে জার্নালটি থেকে বরখাস্ত করা হয়েছিল এবং পর্যালোচনাকারীকে সম্ভাব্য পর্যালোচকদের তালিকা থেকে বাদ দেওয়া হয়েছিল। PLOS থেকে একজন মুখপাত্র লেখকদ্বয়ের কাছে ক্ষমা চান এবং বলেন যে, তাদের গবেষণা প্রবন্ধটি পুনরায় পর্যালোচনা করা হবে।
৯ জুন ২০১৫, নোবেল পুরস্কার বিজয়ী বায়োকেমিস্ট টিম হান্ট সিউলে বিজ্ঞান সাংবাদিকদের বিশ্ব সম্মেলনে বক্তৃতা করেন। নারী বিজ্ঞানীদের কাজের প্রশংসা করার আগে, তিনি বলেন, "আপনি তাদের প্রেমে পড়েন, তারা আপনার প্রেমে পড়ে, এবং যখন আপনি তাদের সমালোচনা করেন তখন তারা কাঁদতে থাকেন।" প্রাথমিকভাবে, তার মন্তব্য ব্যাপক নিন্দার মুখোমুখি হয় এবং তিনি ইউনিভার্সিটি কলেজ লন্ডনে তার পদ থেকে পদত্যাগ করতে বাধ্য হন। যদিও, সম্মেলনের একাধিক অংশগ্রহণকারীর জবানবন্দি থেকে জানা গেছে, টিম মূলত মজা করে কথাটি বলেছিলেন কিন্তু গণমাধ্যম সেটিকে ভিন্নভাবে উপস্থাপন করেছে।
২০১৬ সালে JAMA Dermatology মেডিকেল জার্নালে প্রকাশিত একটি নিবন্ধে চর্মরোগবিদ্যার ক্ষেত্রে NIH-অর্থায়নকৃত নারী নিরীক্ষকদের সংখ্যার একটি উল্লেখযোগ্য ও নাটকীয় নিম্নগামী প্রবণতা এবং NIH-অর্থায়িত চর্মরোগ নিরীক্ষকদের মধ্যে পুরুষ ও নারীদের মাঝে লিঙ্গ অসমতা বৃদ্ধির বিষণটি উপস্থাপন করে। নিবন্ধটি এই বলে উপসংহারে এসেছে যে, এই ধরনের বৈষম্যের সুযোগ নারী নিরীক্ষকদের প্রতি প্রাতিষ্ঠানিক সহযোগীতার অভাবে তৈরি হতে পারে।
হান্নেস আল্ভেন
হান্নেস উলফ ইয়স্তা আল্‌ভেন (মে ৩০, ১৯০৮ - এপ্রিল ২, ১৯৯৫) একজন সুয়েডীয় প্লাজমা পদার্থবিজ্ঞানী। জলচৌম্বক গতিবিজ্ঞান বিষয়ে গুরুত্বপূর্ণ তত্ত্বের উন্নয়ন ঘটানোর জন্য তিনি ১৯৭০ সালে পদার্থবিজ্ঞানে নোবেল পুরস্কার লাভ করেন। তিনি প্রথমে তড়িৎ প্রকৌশলী হিসেবে শক্তি উৎপাদন ও বণ্টন ব্যবস্থার কাজে নিয়োজিত ছিলেন। কিনতু পবর্তীতে প্লাজমা পদার্থবিজ্ঞান গবেষণায় আত্মনিয়োগ করেন। তিনি এই ক্ষেত্রটিতে অনেক মৌলিক অবদান রেখেছেন যার মধ্যে রয়েছে অরোরার ব্যবহার নির্ণয়, ভ্যান অ্যালেন বিকিরণ বন্ধনী, পৃথিবীর চৌম্বক ক্ষেত্রের উপর চৌম্বক ঝড়ের প্রভাব, পার্থিব চুম্বক গোলক এবং আকাশগঙ্গা ছায়াপথে প্লাজমার গতিবিজ্ঞান।
স্যামাথি (প্রাকৃতিক উপগ্রহ)
স্যামাথি (ইংরেজি: Psamathe; ) বা নেপচুন ১০ (ইংরেজি: Neptune X) হল নেপচুন গ্রহের একটি পশ্চাদমুখী অনিয়মিত প্রাকৃতিক উপগ্রহ। এটির নামকরণ করা হয়েছে গ্রিক পুরাণে উল্লিখিত অন্যতম নিরিড স্যামাথির নামানুসারে। ২০০৩ সালে ৮.২ মিটার সুবারু টেলিস্কোপ ব্যবহার করে স্কট এস. শেফার্ড ও ডেভিড সি. জেউইট স্যামাথি আবিষ্কার করেন। ২০০৭ সালের ৩ ফেব্রুয়ারি এটির আনুষ্ঠানিক নাম ঘোষিত হওয়ার আগে পর্যন্ত এটি পরিচিত ছিল এস/২০০৩ এন ১ (ইংরেজি: S/2003 N 1) নামে।
স্যামাথির ব্যাস প্রায় ৩৮ কিলোমিটার। এটি ২ কোটি ৫৭ লক্ষ থেকে ৬ কোটি ৭৭ লক্ষ কিলোমিটার দূর থেকে (উল্লেখ্য, সূর্য ও বুধ গ্রহের মধ্যবর্তী দূরত্বের তুলনামূলক পার্থক্য ৪ কোটি ৬০ লক্ষ থেকে ৬ কোটি ৯৮ লক্ষ কিলোমিটার) নেপচুনকে প্রদক্ষিণ করে চলেছে। একবার প্রদক্ষিণ করতে স্যামাথির সময় লাগে পৃথিবীর হিসেবে প্রায় ২৫ বছর। এই উপগ্রহটির কক্ষপথ কোনও বস্তুতে পশ্চাদমুখী কক্ষপথে স্থাপন করতে যে দূরত্বের প্রয়োজন, নেপচুন থেকে সেই দূরত্বের কাছাকাছি অবস্থিত। স্যামাথি ও নিসোর (এস/২০০২ এন ৪) কক্ষীয় স্থিতিমাপের সাদৃশ্য ইঙ্গিত করে যে, সম্ভবত দু’টি উপগ্রহই কোনও একক বৃহত্তর প্রাকৃতিক উপগ্রহের ধ্বংসাবশেষ থেকে উৎসারিত হয়েছে। সৌরজগতের যতগুলি প্রাকৃতিক উপগ্রহ এখনও পর্যন্ত আবিষ্কৃত হয়েছে, তার মধ্যে স্যামাথি ও নেসোর দূরত্বই মূল গ্রহের থেকে সর্বাধিক।
আঞ্চল মালহোত্রা
আঞ্চল মালহোত্রা একজন ভারতীয় লেখিকা এবং ইতিহাসবেত্তা যিনি ১৯৪৭ সনে ভারত বিভাজনের মৌখিক ইতিহাস এবং বৈষয়িক সংস্কৃতি নিয়ে তার কাজের জন্য সবচেয়ে বেশি পরিচিত।
জীবনী
মালহোত্রা ১৯৯০ সালে নয়াদিল্লিতে জন্মগ্রহণ করেন। তিনি টরন্টোর অন্টারিও কলেজ অফ আর্ট অ্যান্ড ডিজাইন থেকে ট্র্যাডিশনাল প্রিন্ট মেকিং এবং আর্ট হিস্ট্রিতে চারুকলায় স্নাতক, যেখানে তিনি গ্রাজুয়েট অধ্যয়নের জন্য বিশ্ববিদ্যালয় পদক ও স্যার এডমন্ড ওয়াকার পুরস্কার অর্জন করেছিলেন। তিনি মন্ট্রিঅলের কনকর্ডিয়া বিশ্ববিদ্যালয় থেকে স্টুডিও আর্টে চারুকলায় স্নাতকোত্তর।
আঞ্চাল মালহোত্রা, ১৯৫৩ সালে নয়াদিল্লিতে তার পিতামহ বলরাজ বাহরি দ্বারা প্রতিষ্ঠিত বাহ্রিসন বুকসেলারের পরিবারের কন্যা। তিনি ভারতীয় উপমহাদেশের বিভিন্ন উপাদান সংস্কৃতির একটি ডিজিটাল ভাণ্ডার, মিউজিয়াম অব মেটিরিয়াল মেমরী-র সহ-প্রতিষ্ঠাতা যে সংস্থাটি বিভিন্ন উত্তরাধিকারী, সংগ্রহযোগ্য বস্তুসমূহ এবং প্রাচীনত্বের বস্তুগুলির মাধ্যমে পারিবারিক ইতিহাস এবং সামাজিক বংশবৃদ্ধির সন্ধান করে থাকে। অতীতে, তিনি দেশভাগ সংগ্রহালয়, অমৃতসরের উপদেষ্টা বোর্ডের একজন সদস্য ছিলেন এবং সহকারী কিউরেটর হিসাবে চিত্রশালায় ভারতীয় বিজ্ঞাপন ও গ্রাফিক আর্ট জাদুঘর, কুমাউনে কাজ করেছেন।
ভারতীয় বন্যজীব সংস্থান
ভারতীয় বন্যজীব সংস্থান ভারত সরকার-এর পরিবেশ এবং বন মন্ত্রালয়-এর অধীনস্থ এটি স্বায়ত্বশাসিত শিক্ষা এবং গবেষণা প্রতিস্থান। ভারতীয় বন্যজীব সংস্থানে বন্যপ্রাণীর সাথে জড়িত বিভিন্ন ক্ষেত্রের বৈজ্ঞানিক গবেষণা হয়। জীববৈচিত্র্য, সংকটাপন্ন প্রজাতি, বন্যপ্রাণী নীতি, বন্যপ্রাণী ব্যবস্থাপনা, বন্যপ্রাণী ফরেনসিক, স্থানিক মডেলিং, ইকো-উন্নয়ন এবং জলবায়ু পরিবর্তন ইত্যাদি ক্ষেত্রে গবেষণায় ভারতীয় বন্যজীব সংস্থান অগ্রণী। ভারতীয় বন্যজীব সংস্থান(WII)এ ফরেনসিক, রিমোট সেনসিং এবং জি আই এস, হার্বেরিয়াম, ইলেক্ট্রনিক লাইব্রেরি, সু-সজ্জিত পরীক্ষাগার ইত্যাদির সুবিধা উপলব্ধ। ভারতীয় বন্যজীব সংস্থানের প্রতিস্থাপক ছিলেন V.B.Saharia এবং প্রথম সঞ্চালক ছিলেন H. S. Panwar; Panwar ১৯৮৫ সাল থেকে ১৯৯৪ সাল পর্যন্ত সঞ্চালকের পদে ছিলেন। ভারতীয় বন্যজীব সংস্থান(WII) থেকে প্রশিক্ষিত ছাত্র এবং কর্মীরা ভারতের বন্যজীব সংরক্ষণের ক্ষেত্রে কুশলতার পরিচয় দিয়ে সুনাম কেড়ে আনছে।  WII বন্যজীব অধ্যয়ন এবং গবেষণাকে জনপ্রিয়করণ তথা কেরিয়ার গঠনর ক্ষেত্রে অনুপ্রেরণা যোগাচ্ছে।
আঞ্চল মালহোত্রা
রচনা
মালহোত্রার দ্বিতীয় বই রেম্নেন্টস্ অব আ সেপারেশন: ২১ অব্জেক্টস্ ফ্রম আ কন্টিনেন্ট ডিভাইডেড্ হুর্স্ট পাবলিশার্স ২০১৯ সালে প্রকাশ পায়। এটি ব্রিটিশ অ্যাকাডেমি দ্বারা তাদের বৈশ্বিক সাংস্কৃতিক বোঝার জন্য নায়ফ আল-রোদন পুরস্কারের জন্য নির্বাচিত হয়েছিল।
ভারতীয় বন্যজীব সংস্থান
পাঠ্যক্রম
১৯৮৮ সালে এই পাঠ্যক্রম আরম্ভ করা হয়৷ ভারতীয় বন্যজীব সংস্হানর এই দু'বছরের পাঠ্যক্রমের মূল উদ্দেশ্য হল বন্যপ্রাণী সংরক্ষণ তথা দেশের অন্যান্য প্রান্তে এই সম্পর্কিত জ্ঞান বিস্তারের অর্থে উপযুক্ত ভাবে প্রশিক্ষিত বিজ্ঞানীর সৃষ্টি করা৷
অবস্থান
ভারতীয় বন্যজীব সংস্থান উত্তরাখণ্ড রাজ্যের রাজধানী শহর দেরাদুনরএ চন্দ্রবাণী অঞ্চলে অবস্থিত। এই অঞ্চলটি দেরাদুনের দক্ষিণএর বনাঞ্চলের সমীপবর্তী। অরণ্য গবেষণা সংস্থান এবং ভারতীয় বন ব্যবস্থাপনা সংস্থানএর তত্ত্বাবধানের কাজ বন গবেষণা ও শিক্ষার ভারতীয় কাউন্সিলর দ্বারা পরিচালিত হয়।
প্রাণ প্রতিষ্ঠা
প্রাণ প্রতিষ্ঠা (प्राणप्रतिष्ठ,, ) সেই অনুষ্ঠানকে বোঝায় যার দ্বারা হিন্দু মন্দিরে মূর্তি (ঈশ্বরের আত্মার জন্য পাত্র) পবিত্র করা হয়, যেখানে দেবতাকে আবাসিক অতিথি হওয়ার জন্য আমন্ত্রণ জানানোর জন্য, এবং মূর্তির চোখ প্রথমবার খোলার জন্য স্তোত্র ও মন্ত্র পাঠ করা হয়। হিন্দু ও জৈন ধর্মের মন্দিরগুলিতে অনুশীলন করা হয়, আচারটি হিন্দু মন্দিরে জীবনকে সঞ্চারিত করে এবং এতে দেবত্ব ও আধ্যাত্মিকতার অসংখ্য উপস্থিতি নিয়ে আসে।
প্রতিষ্ঠা এর অর্থ স্থাপিত বা পবিত্র। প্রাণ প্রতিষ্ঠা  একটি আচার-অনুষ্ঠান যার অর্থ হল "মন্দিরে জীবন আনা"। এটিকে মূর্তি স্থাপন (মন্দিরের অভ্যন্তরে চিত্র স্থাপন) বা যৌগিক শব্দ প্রাণপ্রতিষ্ঠা হিসেবেও উল্লেখ করা হয়।
হিদার এলগুড বলেছেন, অনুষ্ঠানটি "ঐশ্বরিক সমগ্রের কণা, ঈশ্বরের প্রতিমূর্তিকে পৃথক সত্তা হিসাবে নয় বরং নিরাকার, অবর্ণনীয় সর্বব্যাপী সমগ্র" হিসাবে বোঝানোর জন্য ঈশ্বরের প্রতিমূর্তিকে চিহ্নিত করে, ঐশ্বরিক উপস্থিতির সাথে এর সীমা ছাড়িয়ে যাওয়ার অনুস্মারক এবং মন্দিরে দর্শনের ("কোন দেবতা বা পবিত্র ব্যক্তির শুভ দৃষ্টি" ) সময় একজনের অভ্যন্তরীণ চিন্তাভাবনা দেখা যায়।
ছোট বেজি
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
বর্ণনা
ছোট বেজির দেহ খাটো ও সরু, লেজ দীর্ঘ এবং পা খাটো। লেজ আকারে পাথাসহ দেহের তিন-চতুর্থাংশ; লেজের প্রান্তদেশে লোম থাকে না। এই প্রজাতির মাথাসহ দেহের দৈর্ঘ্য ২৮ সেমি ও লেজ ২৩ সেমি।
বিস্তৃতি
ছোট বেজি বাংলাদেশ ছাড়াও ভারত, পাকিস্তান, আফগানিস্তান ও মালয়েশিয়ায় পাওয়া যায়।
চাম্বা
চাম্বা (Chamba) ভারতের হিমাচল প্রদেশ রাজ্যের চাম্বা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯৯৬ মিটার (৩২৬৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে চাম্বা শহরের জনসংখ্যা হল ২০,৩১২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে চাম্বা এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
যশ রাজ ফিল্মস
যশ রাজ ফিল্মস হল ভারতের একটি প্রমোদ কোম্পানি, যা প্রতিষ্ঠিত করেছিলেন যশ চোপড়া। যিনি হলেন একজন ভারতীয় সিনেমার পরিচালক এবং প্রযোজক। তার পুত্র আদিত্য চোপড়াও প্রযোজক হয়েছেন এই যশ রাজ ফিল্মসের অধীনে। তিনিও বিভিন্ন ধরনের সিনেমা প্রযোজনা করেছেন।
রথীন কিস্কু
রথীন কিস্কু (সাঁওতালি : ᱨᱚᱛᱷᱤᱱ ᱠᱤᱥᱠᱩ) (জন্ম: ২২ মার্চ ১৯৮৬, গোপালনগর, বীরভূম) ভারতের একজন খ্যাত বাউল ও সাঁওতালি সঙ্গীতশিল্পী। রথীন কিস্কুর গ্রামের বাড়ি কবিগুরু রবীন্দ্রনাথ ঠাকুরের শান্তিনিকেতন থেকে ২০ কিলোমিটার দূরে গোপালনগর গ্রামে অবস্থিত। বাউল গানের পাশাপাশি সাঁওতালি ভাষায় তার গায়কির জন্য তিনি ভারতসহ বিশ্বের বিভিন্ন দেশে জনপ্রিয়তা পেয়েছেন। রথীন কিস্কুর সঙ্গীত জীবনের প্রথম গুরু ছিলেন অভয় ভট্টাচার্য্য। এরপরে তিনি সিউড়ীর নিতাই দাস বাউলের কাছেও গানের তালিম নিয়েছেন। শান্তিনিকেতনের গানের শিক্ষক দিলীপ কর্মকারের কাছে তিনি উচ্চাঙ্গ সঙ্গীতের শিক্ষা নিয়েছেন।
প্রারম্ভিক জীবন
রথীন কিস্কু বেড়গ্রাম উচ্চ বিদ্যালয়ে নবম শ্রেনী পর্যন্ত পড়াশোনা করে স্কুল ত্যাগ করেছিলেন। এরপরেই তিনি বাউল গান শেখা শুরু করেন এবং বিভিন্ন এলাকায় বাউল গান ও পাশাপাশি সাঁওতালি গান গাওয়া শুরু করেন। এভাবেই গান গাইতে গাইতে তিনি পশ্চিমবঙ্গ, ঝাড়খন্ড, উড়িশ্যা, দিল্লী প্রভৃতি জায়গায় গান পরিবেশন করেন। ২০০৪ সালে তিনি শান্তিনিকেতনের সঙ্গীত বিভাগে ভর্তি হয়ে ক্লাসিকাল গান শেখা শুরু করেন। ঐ বছরেই বহিরাগত ছাত্র হিসেবে তিনি দশম শ্রেনী পরীক্ষা দেন ও উত্তীর্ণ হন। ২০০৫ সালে জার্মানি ভদ্রলোক মার্টিন কামচেনের সহায়তায় সঙ্গীত পরিবেশনের জন্য জার্মানি পাড়ি দেন। এসময় মাসব্যাপি ইউরোপের বিভিন্ন দেশে বড় বড় মঞ্চে গান পরিবেশনের সুযোগ লাভ করেন। ইউরোপ থেকে ঘুরে এসে দেশের বিভিন্ন বেসরকারি টেলিভিশন চ্যানেলেও ডাক পান। সরকারি চ্যানেল দূরদর্শনেও তিনি গান পরিবেশন করেন।
পারভেজ সাজ্জাদ
পারভেজ সাজ্জাদ হাসান (پرویز سجاد حسن; জন্ম: ৩০ আগস্ট, ১৯৪২) তৎকালীন ব্রিটিশ ভারতের পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশক থেকে ১৯৭০-এর দশকের শুরুরদিক পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, লাহোর ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন পারভেজ সাজ্জাদ।
প্রথম-শ্রেণীর ক্রিকেট
১৯৬১-৬২ মৌসুম থেকে ১৯৭৩-৭৪ মৌসুম পর্যন্ত পারভেজ সাজ্জাদের প্রথম-শ্রেণীর খেলোয়াড়ী জীবন চলমান ছিল। ১৯৬১-৬২ মৌসুমে প্রথম-শ্রেণীর ক্রিকেটে পারভেজ সাজ্জাদের অভিষেক ঘটে। প্রথম দুই খেলায় ১৪৮ রান খরচায় তিনি ২২ উইকেট দখল করেছিলেন। কায়েদ-ই-আজম ট্রফিতে লাহোর এ-দলের সদস্যরূপে ৫/১৫ ও ৪/৩৫ লাভ করে রেলওয়েজের বিপক্ষে ইনিংস বিজয়ে ভূমিকা রাখেন। এরপর, কম্বাইন্ড সার্ভিসের বিপক্ষে ৭/৩৩ ও ৬/৬৫ পান। তন্মধ্যে প্রথম ইনিংসের সবকটিই তিনি বোল্ডের মাধ্যমে লাভ করেন। তাসত্ত্বেও, তার দল পরাজয়বরণ করেছিল।
১৯৬৮-৬৯ মৌসুমে কায়েদ-ই-আজম ট্রফির কোয়ার্টার-ফাইনালে খায়েরপুরের বিপক্ষে করাচির সদস্যরূপে ইনিংসসহ খেলায় সেরা বোলিং পরিসংখ্যান গড়েন। ৭/২৩ ও ৮/৮৯ লাভ করেন তিনি। ১৯৭৩-৭৪ মৌসুম পর্যন্ত প্রথম-শ্রেণীর ক্রিকেট খেলেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে ঊনিশটি টেস্টে অংশগ্রহণ করেছেন পারভেজ সাজ্জাদ। ২৪ অক্টোবর, ১৯৬৪ তারিখে করাচিতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৬ মার্চ, ১৯৭৩ তারিখে হায়দ্রাবাদে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
পাকিস্তানের পক্ষে ১৯ টেস্টে অংশ নিয়েছেন পারভেজ সাজ্জাদ। বেশ চতুরতার সাথে লেগ স্পিন বোলিং করতেন। ফলে ব্যাটিং সহায়ক পিচেও বেশ কার্যকর ভূমিকা রাখতে পারতেন। সব মিলিয়ে ৫৯ উইকেট লাভ করেন। তন্মধ্যে, তিনবার ইনিংসে পাঁচ-উইকেট দখল করেন। সবগুলোই ছিল নিউজিল্যান্ডের বিপক্ষে।
১৯৬৪-৬৫ মৌসুমে পাকিস্তান দলের সাথে নিউজিল্যান্ড গমন করেন। অকল্যান্ডে অনুষ্ঠিত খেলায় তিনি ৫/৪২ পান। ১৯৬৯-৭০ মৌসুমে নিজদেশে অনুষ্ঠিত সিরিজে মাত্র ১৫.৬৩ গড়ে ২২ উইকেট পেয়েছিলেন। তন্মধ্যে, করাচিতে ৫/৩৩ ও লাহোরে ৭/৭৪ লাভ করেন। লাহোর টেস্টের বোলিং পরিসংখ্যানই তার খেলোয়াড়ী জীবনের সেরা সাফল্য ছিল।
ব্যক্তিগত জীবন
ক্রিকেট খেলার বাইরে চলচ্চিত্র শিল্পের সাথে জড়িত ছিলেন। স্বীয় ভ্রাতা ইকবাল শেহজাদের সাথে বেশ কয়েকটি চলচ্চিত্রে সহকারী হিসেবে কাজ করেন। পাকিস্তান ইন্টারন্যাশনাল এয়ারলাইন্সে জীবনের অধিকাংশ সময় কাজ করেন। অবসরকালীন তিনি প্যারিসে মহাব্যবস্থাপক হিসেবে অবসর গ্রহণ করেন।
কোজিরো ইয়াসুদা
কোজিরো ইয়াসুদা (安田　虎士朗, Kojiro Yasuda; জন্ম: ১৪ আগস্ট ২০০৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
কোজিরো ইয়াসুদা ২০০৩ সালের ১৪ই আগস্ট তারিখে জাপানের ইশিকাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
উইশ ইউ ওয়্যার হেয়ার (পিংক ফ্লয়েডের অ্যালবাম)
উইশ ইউ ওয়্যার হেয়ার ব্রিটিশ রক ব্যান্ড পিংক ফ্লয়েডের নবম স্টুডিও অ্যালবাম। এটি ১২ সেপ্টেম্বর ১৯৭৫ সালে হার্ভেস্ট রেকর্ডস থেকে যুক্তরাজ্যে এবং একদিন পর কলাম্বিয়া রেকর্ডস থেকে যুক্তরাষ্ট্রে প্রকাশিত হয়, যেটি ছিলো ব্যান্ডটির প্রথম আমেরিকান মুক্তি। ইউরোপে পরিবেশনার সময় তাদের রচিত সঙ্গীতের উপর ভিত্তি করে পিংক ফ্লয়েড, লন্ডনে অ্যাবি রোড স্টুডিওসে ১৯৭৫ সালে একাধিক সেশনের সংমিশ্রনে উইশ ইউ ওয়্যার হেয়ার রেকর্ড করেছিল।
অ্যালবামটির দুটি গানে সঙ্গীত ব্যবসার সমালোচনা রয়েছে, পাশাপাশি অন্যান্য গানে রয়েছে বিচ্ছিন্নতার প্রকাশ এবং বহু-অংশে রচিত "শাইন অন ইউ ক্রেজি ডায়মন্ড" যা দলটির প্রতিষ্ঠাতা সিড ব্যারেটকে শ্রদ্ধা জানিয়ে করা হয়েছে, যিনি মানসিক স্বাস্থ্যহানির কারণে সাত বছর পূর্বে ব্যান্ড ত্যাগ করেছিলেন। তাদের পূর্ববর্তী রেকর্ড দ্য ডার্ক সাইড অব দ্য মুন (১৯৭৩) অ্যালবামের মতোন, এতেও স্টুডিও এফেক্ট ও সিন্থেজাইজারের ব্যবহার করা হয়। অতিথি সঙ্গীতশিল্পীদের মধ্যে ছিলেন, রয় হার্পার, যিনি "হ্যাব অ্যা সিগার" গানে মূল কণ্ঠ এবং ভেনেটা ফিল্ডস, যিনি "শাইন অন ইউ ক্রেজি ডায়মন্ড" গানে নেপথ্য কণ্ঠ দিয়েছিলেন। অ্যালবামটির প্রচারনার জন্য, ব্যান্ডটি ডাবল এ-সাইড একক "হ্যাভ অ্যা সিগার" / "ওয়েলকাম টু দা মেশিন" প্রকাশ করেছে।
উইশ ইউ ওয়্যার হেয়ার মুক্তির পরপর সমালোচকদের মিশ্র পর্যালোচনা পেয়েছিল, যারা অ্যালবামটির গান ও সঙ্গীত ব্যান্ডটির পূর্ববর্তী কাজের তুলনায় অ-অনুপ্রাণিত এবং নিকৃষ্ট বলে মনে করেছিলেন। যদিও পরবর্তীকালে এটি সমালোচনামূলক প্রশংসা পেয়েছে, সর্বকালের অন্যতম শ্রেষ্ঠ অ্যালবাম হিসাবে প্রশংসিত হয়েছে এবং কিবোর্ডবাদক রিচার্ড রাইট এবং গিটারবাদক ডেভিড গিলমোর তাদের প্রিয় পিংক ফ্লয়েড অ্যালবাম হিসাবে এর উল্লেখ করেছেন।
পটভূমি
১৯৭৪ সালের সময়, পিংক ফ্লয়েড তিনটি নতুন রচনা স্কেচ করেছিল, "রেভিং অ্যান্ড ড্রোলিং", "ইউ গট্টা বি ক্রেজি" এবং "শাইন অন ইউ ক্রেজি ডায়মন্ড"। ১৯৭৩ সালের দ্য ডার্ক সাইড অব দ্য মুন-এর পর, এই গানগুলি ফ্রান্স ও ইংল্যান্ডে ব্যান্ডের প্রথম সফর, ধারাবাহিক এবং কনসার্টের কয়েকটি অনুষ্ঠানের সময় পরিবেশিত হয়েছিল। যেহেতু পিংক ফ্লয়েড কখনই কোনও প্রচারক নিযুক্ত করেনি এবং সংবাদমাধ্যম থেকে নিজেদের দূরে রাখতো, তাই গণমাধ্যমের সাথে তাদের সম্পর্ক বিরূপ হতে শুরু করে। পরে ব্যান্ডের নতুন উপাদান নিয়ে সিড ব্যারেটের ভক্ত নিক কেন্টের এনএমই সাময়িকীর একটি সমালোচনামূলক পর্যালোচনায় মেইসন বলেছিলেন যে, ব্যান্ডকে একত্রে রাখার ক্ষেত্রে প্রভাব পড়তে পারে, কারণ তারা ১৯৭৫ সালের প্রথম সপ্তাহেই স্টুডিওতে ফিরে এসেছিল।
ধারণা
উইশ ইউ ওয়্যার হেয়ার ছিল সম্পূর্ণভাবে রজার ওয়াটার্স রচিত ফ্লয়েডের দ্বিতীয় অ্যালবাম ধারণামূলক থিম সহ অ্যালবাম। অ্যালবামটিতে ওয়াটার্সের ব্যক্তিগত অনুভূতির প্রতিফলিন ঘটে যা সৌহার্দ্যপূর্ণভাবে ব্যান্ডটি পরিবেশন করেছিল অনুপস্থিত ছিল। অ্যালবামটি দীর্ঘায়িত ইন্সট্রুমেন্টাল ভূমিকার মধ্য দিয়ে শুরু হয় এবং সিড ব্যারেটের প্রতি শ্রদ্ধা স্বরূপ "শাইন অন ইউ ক্রেজি ডায়মন্ড" গানের মাধ্যমে, যার মানসিক অবনতির কারণে তাকে সাত বছর আগে এই দল ত্যাগ করতে বাধ্য করেছিল। ব্যারেটকে "Remember when you were young, you shone like the sun" এবং "You reached for the secret too soon, you cried for the moon"-এর মতো লাইনগুলির মাধ্যমে স্নেহপূর্বক স্মরণ করা হয়।
উইশ ইউ ওয়্যার হেয়ার এছাড়াও সঙ্গীত ব্যবসায়ের সমালোচনামূলক অ্যালবাম। "শাইন অন" অবিচ্ছিন্নভাবে "ওয়েলকাম টু দি মেশিন"-এ প্রবেশ করে, এটি এমন গান যা একটি দরজা খোলার শব্দের মধ্য দিয়ে শুরু হয় (লোভ এবং সাফল্যের প্রতি অতিশয় আগ্রহী সঙ্গীত শিল্পের মাধ্যমে বিশ্বাসঘাতকতা গ্রস্থ সঙ্গীতিক আবিষ্কার এবং অগ্রগতির প্রতীক হিসাবে ওয়াটার্স কর্তৃক বর্ণিত) এবং একটি পার্টির মধ্য দিয়ে শেষ হয়, পরবর্তীকালে "মানুষের মধ্যে যোগাযোগের অভাব এবং প্রকৃত অনুভূতি" প্রকাশিত হয়। একইভাবে, "হ্যাব অ্যা সিগার" রেকর্ড শিল্পকে "ফ্যাট-ক্যাট" হিসাবে নিদারূণ অবজ্ঞা করে, সঙ্গীত শিল্পে উঠতি নতুনদের সেই সস্তা গানের পুনরাবৃত্তি করে এবং "by the way, which one's Pink?" প্রশ্ন ছুড়ে। পরবর্তী "উইশ ইউ ওয়্যার হেয়ার" গানের কথা, ব্যারেটের অবস্থা এবং ওয়াটার্সের চারিত্রিক দ্বন্দ্বের সাথে লোভ, সমবেদনা এবং ভাববাদের সঙ্গে উচ্চাকাঙ্ক্ষা লড়াইয়ের সাথে সম্পর্কযুক্ত।
"আমি ডার্ক সাইড অব দ্য মুন সম্পর্কে কিছু সমালোচনা করেছি ..." ডেভিড গিলমোর উল্লেখ করেছিলেন। "ধারণাগুলি বহনকারী বাহনের মধ্যে দু'একটি তারা যে ধারণাগুলি বহন করেছিল তার মতো শক্তিশালী ছিল না। আমি ভেবেছিলাম আমাদের ধারণা এবং এর বাহনের সাথে দৃঢ় সম্পর্ক করার জন্য আরো চেষ্টা করা উচিত ছিল এবং যাতে দুটির মধ্যে সমান ইন্দ্রজাল বিস্তার করে।… উইশ ইউ ওয়্যার হেয়ার নির্মাণকালীন এ বিষয়ে ব্যক্তিগতভাবে আমি জোড় দিচ্ছিলাম।"
রেকর্ডিং
পিংক ফ্লয়েডের পূর্বেকার স্টুডিও অ্যালবাম, দ্য ডার্ক সাইড অব দ্য মুন-এর ইএমআই স্টাফ প্রকৌশলী অ্যালান পার্সন্স তাদের সাথে কাজ চালিয়ে যাওয়ার ব্যান্ডের প্রস্তাব প্রত্যাখ্যান করেছিলেন। দলটি প্রকৌশলী ব্রায়ান হামফ্রিসের সাথে তাদের মোর অ্যালবামের জন্য সাথে কাজ করেছিল, যেটি পাই স্টুডিওতে রেকর্ড করা হয়েছিল এবং ১৯৭৪ সালে আবার যখন তিনি একটি অনভিজ্ঞ কনসার্ট প্রকৌশলীকে প্রতিস্থাপন করেছিলেন। হামফ্রিস ব্যান্ডের নতুন উপাদানটিতে কাজ করার বিষয়ে সহজাত ছিলেন, যদিও ইএমআইয়ের অ্যাবে রোড সেট আপের জন্য অপরিচিত হয়েও তিনি কিছু প্রাথমিক সমস্যার মুখোমুখি হয়েছিলেন। একসময়, হামফ্রিস অজান্তে "শাইন অন"-এর ব্যাক ট্র্যাকগুলি নষ্ট করে দেয়, এই অংশটিতে ওয়াটার্স এবং ড্রামাবাদক নিক মেইসন প্রতিধ্বনি সহ বেশকয়েক ঘণ্টা ব্যয় করেছিলেন। ফলে সম্পূর্ণ অংশটি পুনরায় রেকর্ড করতে হয়েছিল।
বেশকয়েক সপ্তাহ পরে, ওয়াটার্স অন্য একটি ধারণা ভাবতে শুরু করেন। ১৯৭৪ সালের সফর থেকে তিনটি নতুন রচনা কমপক্ষে একটি নতুন অ্যালবাম শুরু করার প্রেরণা ছিল, এবং নতুন কাজের কেন্দ্রবিন্দু হিসাবে "শাইন অন ইউ ক্রেজি ডায়মন্ড" যুক্তিসঙ্গত পছন্দ বলে মনে হয়েছিল তাদের। প্রায়শই "একোস"-এর মতোন বিশ মিনিটের অধিক ব্যপ্তির ইন্সট্রুমেন্টাল, প্রারম্ভিক চার-নোটের গিটার ফেসগুলি ওয়াটার্সকে প্রাক্তন ব্যান্ড-সদস্য সিড ব্যারেটের দীর্ঘস্থায়ী অপচ্ছায়া স্মরণ করিয়ে দেয়। দুর্ঘটনাবশত এর পূর্বে একই শব্দগুচ্ছ গিলমোর রচনা করেছিলেন, তবে ওয়াটার্সের ইতিবাচক প্রতিক্রিয়া তাকে উৎসাহিত করা হয়েছিল। ওয়াটার্স "শাইন অন ইউ ক্রেজি ডায়মন্ড" বিভক্ত করতে চেয়েছিল, এবং এর দুটি অংশের মধ্যে দুটি নতুন গান যুক্ত করতে চেয়েছিলেন। গিলমোর এতে দ্বিমত পোষণ করেছিলেন, তবে তিনটি থেকে একটিতেই ছাড়িয়ে গেলেন। "ওয়েলকাম টু দি মেশিন" এবং "হ্যাভ অ্যা সিগার" গান দুটিতে সঙ্গীত ব্যবসায়ের প্রতি উপর্যপুরি আক্রমণ ছিল, ব্যারেটের উত্থান ও পতনের যথাযথ সংক্ষিপ্তসার সরবরাহ করতে "শাইন অন" গানের কথা খুব সুন্দরভাবে কাজ করেছে; "কারণ আমি যা অনুভব করেছিলাম তার কাছাকাছি যেতে চাইছিলাম ... সিডের নিখোঁজ হওয়া সম্পর্কে এই ধরনের অনির্বচনীয়, অনিবার্য অসুস্থতা।" "Raving and Drooling" এবং "You Gotta Be Crazy"-এ নতুন ধারণার কোনও স্থান ছিল না এবং পরবর্তী ১৯৭৭-এর অ্যানিম্যাল্‌স অ্যালবাম পর্যন্ত আলাদা ছিল।
যন্ত্রানুষঙ্গ
"দ্য ডার্ক সাইড অব দ্য মুন"-এর মতো, ব্যান্ডটি ইএমএস ভিসিএস ৩ ("ওয়েলকাম টু দা মেশিন" গানে) এর মতো সিন্থেসাইজার ব্যবহার করেছিল, তবে গিলমোরের অ্যাকোস্টিক গিটার এবং মেইসনের পার্কশনের মাধ্যমে কোমল করা হয়েছিল। "শাইন অন"-এর শুরুতে "হাউসহোল্ড অবজেক্টস" নামে পরিচিত ব্যান্ডের পূর্বেকার কিন্তু অসম্পূর্ণ স্টুডিও রেকর্ডিংয়ের অবশিষ্টাংশ রয়েছে। বিভিন্ন ধরনের তরল দিয়ে ওয়াইনের গ্লাস ভরাট করা হয়েছিল, এবং প্রতিটি গ্লাসের প্রান্ত ভেজা আঙুল দিয়ে বৃত্তাকারে স্পর্শ করার ফলে উৎপন্ন শব্দ রেকর্ডিং করা হয়েছিল। এই রেকর্ডিংগুলি বেশকয়েকটি কর্ডে ট্র্যাক করা হয়েছিল।
জ্যাজ বেহালাবাদক স্টাফেন গ্রাপেলি এবং ধ্রুপদী বেহালাবাদক ইহুদি ম্যানুহিন একই ভবনের আরেকটি স্টুডিওতে পরিবেশন করছিলেন এবং নতুন অ্যালবামটির একটি অংশ রেকর্ড করার জন্য তাদের আমন্ত্রণ জানানো হয়েছিল। ম্যানুহিন, "উইশ ইউ ওয়্যার হেয়ার" গানে গ্রাপেলির পরিবেশন দেখেছিলেন; তবে, পরে ব্যান্ডটি সিদ্ধান্ত নিয়েছে যে তার অবদানটি অনুপযুক্ত এবং ২০১১ অবধি বিশ্বাস করা হয়েছিল যে এই অংশটি মুছে ফেলা হয়েছে। দেখা যাচ্ছে যে তার পরিবেশনা অ্যালবামে অন্তর্ভুক্ত ছিল, তবে চূড়ান্ত মিশ্রণের পর তার অংশটি এতোটাই ক্ষুদ্র ছিল যে ব্যান্ডটি ধারণা করেছিল যে এতে তাকে স্বীকৃতি দেওয়া অবমাননাকর হবে। তার অবদানের জন্য তাকে £৩০০ ডলার দেওয়া হয়েছিল (equivalent to £0 in 2023)। ডিক প্যারি "শাইন অন ইউ ক্রেজি ডায়মন্ড"-এর জন্য আবার স্যাক্সোফোন বাজান। উইশ ইউ ওয়্যার হেয়ার-এর শুরুর বারগুলি রেকর্ড করা হয়েছিল গিলমোরের গাড়ির বেতার থেকে, কারও সাথে ডায়ালটি ঘুরিয়ে দেওয়া হয়েছিল (ক্লাসিকাল সঙ্গীতটি শোনা গেছে চাইকভ্‌স্কি'র চতুর্থ সিম্ফনির সমাপ্তিতে)।
কণ্ঠ
রেকর্ডিং সেশনগুলি মার্কিন সফরের সময় দু'বার বাধাপ্রাপ্ত হয়েছিল (প্রথমবার ১৯৭৫ সালের এপ্রিলে এবং পররেবার জুন মাসে), এবং চূড়ান্ত অধিবেশনগুলি, যেগুলি নেবওয়ার্থে ব্যান্ডের পরিবেশনের পরে ঘটেছিল, যা ওয়াটার্সের জন্য বিশেষত অসুবিধাজনক প্রমাণিত হয়েছিল। তিনি "হ্যাব অ্যা সিগার" গানের জন্য কণ্ঠ রেকর্ড করতে প্রায় সংগ্রাম করেছিলেন কেননা গ্রহণযোগ্য সংস্করণটি সম্পাদন করতে বেশকয়েকটি টেক গ্রহণের প্রয়োজন ছিল। "শাইন অন ইউ ক্রেজি ডায়মন্ড" গানে মূল কণ্ঠ রেকর্ড করার সময় তার কণ্ঠের উপরে চাপ সৃষ্টি করার ফলে তার সমস্যাগুলি কিছুটা হলেও বেড়েছে। গিলমোরকে গানের নিধারিত অংশে গাইতে বলা হয়েছিল, তবে শেষ পর্যন্ত তাদের সহকর্মী এবং বন্ধু রায় হার্পারকে এ দ্বায়িত্ব দেয়ার মাধ্যমে তা প্রত্যাখ্যান করা হয়েছিল। হার্পার সে সময়ে অ্যাবি রোডের অন্য একটি স্টুডিও কক্ষে তার নিজস্ব অ্যালবাম রেকর্ড করছিলেন, এবং গিলমোর ইতোমধ্যে তার জন্য কিছু গিটারের লিক পরিবেশন করেছিলেন। পরে ওয়াটার্স এই সিদ্ধান্তের জন্য আফসোস করেছিলেন যে গানটি তারই করা উচিত ছিল। দা ব্ল্যাকবেরিস "শাইন অন ইউ ক্রেজি ডায়মন্ড" গানের ব্যাকিং ভোকাল রেকর্ড করেছলিল।
তথ্যসূত্র
তথ্যমূলক টীকা
উদ্ধৃতিসমূহ
গ্রন্থতালিকা
কাউন্টার টেরোরিজম অ্যান্ড ট্রান্সন্যাশনাল ক্রাইম
কাউন্টার টেরোরিজম অ্যান্ড ট্রান্সন্যাশনাল ক্রাইম (বাংলা: সন্ত্রাসবাদ ও আন্তঃজাতীয় অপরাধ দমন) সন্ত্রাসবাদ ও আন্তর্জাতিক অপরাধ মোকাবেলায় গঠিত ঢাকা মেট্রোপলিটন পুলিশের একটি বিশেষ শাখা। মো. আসাদুজ্জামান এ ইউনিটের প্রধান হিসেবে দায়িত্ব পালন করছেন।
ইতিহাস
২০১১ সালে আগস্ট মাসে স্বরাষ্ট্র মন্ত্রণালয় বাংলাদেশ পুলিশকে নিয়ে কাউন্টার সন্ত্রাসবিরোধী পুলিশ ব্যুরো নামে একটি বিশেষ ইউনিট গঠনের সুপারিশ করে। সেপ্টেম্বর ২০১৩ সালে স্বরাষ্ট্র মন্ত্রণালয় জনপ্রশাসন মন্ত্রণালয়ে পাঠায়। ২০১৫ সালে সন্ত্রাসী হামলার সংখ্যা বাড়লে এ ইউনিটের চাহিদা বাড়ে। ১৬ ফেব্রুয়ারি ২০১৬ সালে ৬০০ জনকে নিয়ে ঢাকা মহানগর পুলিশের কাউন্টার টেরোরিজম এন্ড ট্রান্সন্যাশনাল ক্রাইম প্রতিষ্ঠা হয়।
২০১৭ সালের মার্চ মাসে এটি সীতাকুন্ডে এক অভিযান চালায়, যার ফলে চট্টগ্রামে দু‘জন জঙ্গি নিহত হয়। ২৫ মার্চ ২০১৭ তারিখে বাংলাদেশ সেনাবাহিনীর প্রথম প্যারা-কমান্ডো ব্যাটালিয়ন দ্বারা এটি অপারেশন টুইলাইটকে সহায়তা প্রদান করে। সন্ত্রাসবাদ, উগ্রবাদ, অস্ত্র ও বিস্ফোরক, সাইবার অপরাধ, ড্রাগ, চোরাচালান, সন্ত্রাসী অর্থায়ন এবং অন্য কোনও আন্তর্জাতিক অপরাধ সম্পর্কিত তথ্য নাগরিকদের কাছ থেকে সংগ্রহের জন্য সংস্থাটি হ্যালো সিটি অ্যাপ নামে একটি অ্যাপ উন্মুক্ত করে।
কাঠামো
সিটিটিসি বা কাউন্টার টেরোরিজম এন্ড ট্রান্সন্যাশনাল ক্রাইমের চারটি বিভাগ রয়েছে। এগুলো হলো-
সাপ্তাহিক দ্য ভয়েস
সাপ্তাহিক দ্য ভয়েস বার্মিজ ভাষায় প্রকাশিত একটি নিউজ জার্নাল ছিল। এটি বার্মিজ রাজনৈতিক ইস্যুতে বেশি মনোযোগী। এটি ২০১১ সালের নভেম্বরে প্রথম পাতায় অং সান সু চি সংবাদ প্রকাশের জন্য সেভেন ডে নিউজের সাথে এক সপ্তাহ সংবাদ প্রকাশ স্থগিত করা হয়েছিল। ম্যাগাজিনটি ২০১২ সালের জুলাইয়ে সরকার কর্তৃক স্থগিত করা হয়েছিল।
এ. কে. এম. সামসুল হক খান
'''এ. কে. এম. সামসুল হক খান''' হলেন বাংলাদেশের একজন প্রখ্যাত সরকারি কর্মকর্তা ও মহান স্বাধীনতা যুদ্ধের একজন বীর শহীদ। তিনি ১৯৭১ সালে কুমিল্লার জেলা প্রশাসক হিসাবে কর্মরত ছিলেন এবং তাদের বিরুদ্ধাচরণ করায় ময়নামতি ক্যান্টনমেন্টে নিয়ে তাকে হত্যা করা হয়। মহান স্বাধীনতা যুদ্ধে অনন্য অবদানের জন্য ২০১০ সালে তিনি স্বাধীনতা ও মুক্তিযুদ্ধে স্বাধীনতা পুরস্কার লাভ করেন।
শিক্ষা ও কর্মজীবন
শামসুল হক খান ঢাকা কলেজের ছাত্র ছিলেন। তিনি বায়ান্নর ভাষা আন্দোলনে সক্রিয়ভাবে অংশ নিয়েছিলেন। পঞ্চাশের দশকের মধ্যভাগে তিনি ঢাকা বিশ্ববিদ্যালয়ের ছাত্র হিসেবে প্রগতিশীল গণতান্ত্রিক আন্দোলনে অংশ নেন।
বাঙালি হওয়ার কারণে পাকিস্তানের সিভিল সার্ভিস পরীক্ষায় তাকে মেডিকেলে অযোগ্য ঘোষণা করা হয়। এরপর তিনি কিছুদিন ভূগোল শাস্ত্রে অধ্যাপনা করার পর সিভিল সার্ভিসে যোগ দেওয়ার সিদ্ধান্ত নেন এবং মেডিকেল পরীক্ষার সিদ্ধান্তের বিরুদ্ধে আপিল করে জয়ী হন।
মুক্তিযুদ্ধে ভূমিকা
কুমিল্লার পুলিশ সুপার মুন্সি কবির উদ্দিন আহমেদ, ড. আব্দুস সাত্তার, অধ্যাপক খোরশেদ আলম এমসিএ, আলী আহমেদ এমসিএ প্রমুখকে সঙ্গে নিয়ে শামসুল হক খান কুমিল্লার জেলা প্রশাসকের ক্ষমতা কাজে লাগিয়ে পাকিস্তানি হানাদার বাহিনীর বিরুদ্ধে অগ্রিম প্রতিরোধ পরিকল্পনা গ্রহণ করেন। তার নির্দেশে কুমিল্লা সেনানিবাস-এ রেশন ও বাহনের জন্য জ্বালানি সরবরাহ বন্ধ করে দেওয়া হয়। কুমিল্লার ব্রিগেড কমান্ডার ব্রিগেডিয়ার ইকবাল শফির নেতৃত্বে সেনাসদস্যরা পুলিশের অস্ত্র ও গোলাবারুদ দখল করতে গেলে পুলিশ সুপার মুন্সি কবির উদ্দিন জেলা প্রশাসকের নির্দেশ ছাড়া স্টোরের চাবি হস্তান্তর করতে অপারগতা জানান। পরিস্থিতি নিয়ে আলোচনার জন্য স্থানীয় সামরিক আইন প্রশাসক ডেকে পাঠালে বেসামরিক প্রশাসনের জেলা প্রধান শামসুল হক খান তাতেও অনাগ্রহ প্রকাশ করেন। তার এ আচরণে পাকিস্তানি সেনাকর্মকর্তারা ভীষণ ক্ষুব্ধ হয়ে ওঠেন। ২৫ মার্চ রাতে কুমিল্লা সার্কিট হাউস থেকে মেজর আগা ও ক্যাপ্টেন বোখারীর নেতৃত্বে তাকে ও পুলিশ সুপার মুন্সি কবির উদ্দিনকে গ্রেফতার করা হয়।
মৃত্যু
গ্রেফতার হওয়ার পর শামসুল হক খান আর ফিরে আসেননি। স্বাধীনতার পর সাংবাদিক অ্যান্থনি মাসকারেনহাস বাংলাদেশ সফরে এলে শামসুল হক খানের পরিবার তার সঙ্গে দেখা করে শামসুল হক খান সম্পর্কে তথ্য জানতে চাইলে তিনি বলেন, জেলা প্রশাসককে গ্রেফতার করা হয় এবং পরবর্তীতে গুলি করে হত্যা করা হয়। মু মুক্তিযুদ্ধ চলাকালীন অধিনায়ক মেজর খালেদ মোশাররফ শামসুল হক খানের আত্মীয়দের জানান, তাকে হত্যা করা হয়েছে।
পুরস্কার ও সম্মাননা
স্বাধীনতা ও মুক্তিযুদ্ধে অসাধারণ অবদানের জন্য ২০১০ সালে দেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করা হয় তাকে।
স্বীকৃতি
শহীদ সামসুল হক খানের নামে কুমিল্লায় একটি সড়কের নামকরণ করা হয়েছে। এ ছাড়া বিয়াম মিলনায়তনের ভাষণকক্ষটির নামও তার নামে করা হয়েছে।
কিশোর পারেখ
কিশোর পারেখ (১৯৩০-১৯৮২) একজন ভারতীয় চিত্রগ্রাহক ছিলেন। তিনি ১৯৭১ সালে বাংলাদেশের মুক্তিযুদ্ধের চিত্রধারণের জন্য বিখ্যাত। মুক্তিযুদ্ধে যেসব বিদেশি সাংবাদিক ছবি তুলেছেন এদের মধ্যে তিনি ছিলেন ব্যতিক্রম কারণ তিনি কোন অ্যাসাইনমেন্ট ছাড়াই স্বেচ্ছায় বাংলাদেশে এসে মুক্তিযুদ্ধের ছবি তুলেছিলেন। মাত্র ৮ দিনে তার তোলা ৬৭টি ছবি মুক্তিযুদ্ধের এক অসামান্য দলিল হয়ে আছে।
জন্ম ও শিক্ষাজীবন
কিশোর পারেখের জন্ম ১৯৩০ সালে, ভারতে । ১৯৫৬ সালে ২৬ বছরের কিশোর যুক্তরাষ্ট্রের সাউদার্ন ক্যালিফোর্নিয়া বিশ্ববিদ্যালয় থেকে চলচ্চিত্র, তথ্যচিত্র ও স্থিরচিত্রের ওপর ডিগ্রী নেন।<ref name="কিশোর পারেখ"/ ফিল্ম নিয়ে পড়াশুনার পাশাপাশি তিনি ঝুঁকে পড়েন ফটোগ্রাফিতে। তৎকালীন সময়ে তিনি লাইফ ম্যাগাজিন এবং ইন্টারন্যাশনাল প্রেস ফটোগ্রাফার্স অ্যাসোসিয়েশন আয়োজিত ইন্টারন্যাশনাল ফটোগ্রাফি কনটেস্টে সাতটি বিভাগের মধ্যে ছয়টি পুরষ্কার জিতে আন্তর্জাতিকভাবে পরিচিতি লাভ করেন।
পেশাগত জীবন
১৯৬১ সালে মাতৃভূমিতে ফিরে এসে তিনি চেষ্টা করেন তার মেধা বম্বের চলচ্চিত্র জগতে কাজে লাগাতে। কিন্তু তিনি বম্বের ফিল্ম ইন্ডাস্ট্রিতে কোন চাকরি খুঁজে পেতে ব্যর্থ হন। এসময় ভারতের প্রভাবশালী বিড়লা পরিবার কিশোরের মেধা দেখে তাকে কাজের সুযোগ করে দেখেন। কিশোর যোগ দেন তাদের পত্রিকা দি হিন্দুস্তান টাইমসের চিফ ফটোগ্রাফার হিসেবে। এর পর ছয় বছর কিশোর কাজ করেন ফটো জার্নালিস্ট হিসেবে। বিহারের দুর্ভিক্ষ কভার করতে গিয়ে তিনি তার মেধার পূর্নাঙ্গ প্রতিফলন ঘটান। ১৯৬৭ সালের পর কিশোর পারেখ ফটো জার্নালিজম ছেড়ে দিয়ে সিঙ্গাপুর ও হংকং গিয়ে দি এশিয়া ম্যাগাজিনে যোগ দেন। এরপর তিনি দি প্যাসিফিক ম্যাগাজিন লিমিটেডে ছবি সম্পাদক হিসেবে কাজ করেন।
মুক্তিযুদ্ধে অবদান
বাংলাদেশের মুক্তিযুদ্ধের সময়ে কিশোর যখন ভ্রমণ এবং ফ্যাশন ফটোগ্রাফিতে ব্যস্ত, তখন হঠাৎ পূর্ব পাকিস্তানে চলে আসার সিদ্ধান্ত নেন। দ্রুত ৪০ রোল ফিল্ম যোগাড় করে তিনি ভারতে চলে আসেন। ৮ই ডিসেম্বর থেকে ১৬ই ডিসেম্বর তারিখ পর্যন্ত কিশোর ছিলেন পূর্ব পাকিস্তানে। এই সময় তিনি বাংলাদেশের মুক্তিযুদ্ধের ৬৭টি ছবি তোলেন। এই ছবিগুলিকে অলম্বন করে পরে তিনি বাংলাদেশ : এ ব্রুটাল বার্থ নামে একটি ফটোগ্রাফি বই প্রকাশ করেন। ভারত সরকার তার ছবি দেখে ২০ হাজার কপির অর্ডার দেন।
শেষ জীবন
মুক্তিযুদ্ধের পর কিশোর ফিরে যান কমার্শিয়াল ফটোগ্রফির পেশায়। ১৯৮২ সালে মাত্র ৫২ বছর বয়সে হিমালয় পবর্তে ছবি তোলার সময় হৃদযন্ত্রের ক্রিয়া বন্ধ হয়ে এই শিল্পী মৃত্যুবরণ করেন।
সৈয়দ আশরাফুল ইসলাম
সৈয়দ আশরাফুল ইসলাম (১ জানুয়ারি ১৯৫২ - ৩ জানুয়ারি ২০১৯) ছিলেন একজন বাংলাদেশি রাজনীতিবিদ ও মন্ত্রী। তিনি বাংলাদেশ আওয়ামী লীগের ষষ্ঠ সাধারণ সম্পাদক ছিলেন। তিনি কিশোরগঞ্জ-৩ আসন থেকে সপ্তম ও অষ্টম, কিশোরগঞ্জ-১ আসন থেকে নবম, দশম ও একাদশ জাতীয় সংসদ নির্বাচনে আওয়ামী লীগের মনোনয়নে সংসদ সদস্য নির্বাচিত হন। তিনি ২০১৫ সাল থেকে মৃত্যুর পূর্ব পর্যন্ত জনপ্রশাসন মন্ত্রণালয়ের মন্ত্রী ছিলেন। এর পূর্বে তিনি স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী ছিলেন।
প্রাথমিক জীবন
সৈয়দ আশরাফুল ইসলাম ১৯৫২ সালের ১লা জানুয়ারি ময়মনসিংহে জন্মগ্রহণ করেন। তার পিতা বাংলাদেশের মুজিবনগর অস্থায়ী সরকারের ভারপ্রাপ্ত রাষ্ট্রপতি সৈয়দ নজরুল ইসলাম। আশরাফুল ১৯৭১ সালে বাংলাদেশের স্বাধীনতার যুদ্ধে মুক্তি বাহিনীর একজন সদস্য ছিলেন। তিনি ছাত্র জীবন থেকেই রাজনীতির সাথে জড়িত ছিলেন। বৃহত্তর ময়মনসিংহের ছাত্রলীগের সাধারণ সম্পাদক এবং কেন্দ্রীয় সহ-প্রচার সম্পাদক হিসাবে দায়িত্ব পালন করেন।
কর্ম ও রাজনৈতিক জীবন
১৯৭৫ সালের ৩রা নভেম্বর ঢাকা কেন্দ্রীয় কারাগারে অন্য তিন জাতীয় নেতার সাথে আশরাফুলের পিতা সৈয়দ নজরুল ইসলামকে হত্যা করা হয়েছিল। পিতার মৃত্যুর পর সৈয়দ আশরাফুল যুক্তরাজ্যে চলে যান এবং লন্ডনের হ্যামলেট টাওয়ারে বসবাস শুরু করেন। লন্ডনে বসবাস কালে তিনি বাংলা কমিউনিটির বিভিন্ন কার্যক্রমে জড়িত ছিলেন। সেসময় তিনি লন্ডনস্থ যুবলীগের সদস্য ছিলেন। আশরাফুল ফেডারেশন অব বাংলাদেশী ইয়ুথ অর্গানাইজেশন (এফবিওয়াইইউ) এর শিক্ষা সম্পাদক নির্বাচিত হয়েছিল।
১৯৯৬ সালে আশরাফুল দেশে ফিরে আসেন এবং জুন ১৯৯৬ সালের ৭ম জাতীয় সংসদ নির্বাচনে কিশোরগঞ্জ সদর উপজেলা নিয়ে গঠিত কিশোরগঞ্জ-১ আসন থেকে আওয়ামী লীগের মনোনয়নে সংসদ সদস্য নির্বাচিত হন। এবং বেসামরিক বিমান পরিবহন ও পর্যটন মন্ত্রণালয়ের প্রতিমন্ত্রী হিসেবে দায়িত্ব পালন করেছিলেন। তিনি ২০০১ সালে পুনরায় সংসদ সদস্য নির্বাচিত হন। ২০০১ থেকে ২০০৫ পর্যন্ত তিনি পররাষ্ট্র বিষয়ক মন্ত্রণালয়ের সংসদীয় স্থায়ী কমিটির সদস্য ছিলেন। যখন আব্দুল জলিল গ্রেপ্তার হন, তখন সৈয়দ আশরাফুল আওয়ামী লীগের ভারপ্রাপ্ত সাধারণ সম্পাদক হিসাবে দায়িত্ব পালন করেছিলেন এবং পরবর্তীতে ২০০৯ থেকে ২০১৬ সাল পর্যন্ত সাধারণ সম্পাদক ছিলেন।
২০০৮ সালের সাধারণ নির্বাচনে তিনি পুনরায় সংসদ সদস্য নির্বাচিত হন এবং ২০০৯ সালের জানুয়ারিতে মন্ত্রিসভা গঠিত হলে তিনি স্থানীয় সরকার, পল্লী উন্নয়ন ও সমবায় মন্ত্রণালয়ের দায়িত্ব পান। ২০১৪ সালের ১০ম জাতীয় সংসদ নির্বাচনে পুনরায় সংসদ সদস্য নির্বাচিত হন এবং পুনরায় স্থানীয় সরকার, পল্লী উন্নয়ন ও সমবায় মন্ত্রণালয়ের দায়িত্ব পান। ২০১৫ সালের ৯ জুলাই তার দায়িত্বে অবহেলার কারণে প্রধানমন্ত্রী শেখ হাসিনা তাকে সমবায় মন্ত্রণালয়ের মন্ত্রীত্ব থেকে অব্যহতি দিয়ে দপ্তরবিহীন মন্ত্রী করেন। এক মাস এক সপ্তাহ দপ্তরবিহীন মন্ত্রী থাকার পর ১৬ জুলাই প্রধানমন্ত্রী নিজের অধীনে রাখা জনপ্রশাসন মন্ত্রণালয়ের দায়িত্ব দেন।
ব্যক্তিগত জীবন
ব্যক্তিগত জীবনে সৈয়দ আশরাফুল ব্রিটিশ ভারতীয় সম্ভ্রান্ত হিন্দু পরিবারের শীলা ঠাকুরের সাথে বিবাহ বন্ধনে আবদ্ধ হন। শীলা লন্ডনে শিক্ষকতা করতেন এবং ২৩ অক্টোবর ২০১৭ সালে তিনি মৃত্যুবরণ করেন। আশরাফুল-শীলা দম্পতির একমাত্র মেয়ে রীমা ঠাকুর, যিনি লন্ডনের এইচএসবিসি ব্যাংকে চাকরি করেন।
অসুস্থতা ও মৃত্যু
২৪ অক্টোবর ২০১৭ সালে সৈয়দ আশরাফুলের স্ত্রী মারা যাওয়ার পর তিনি প্রায়ই অসুস্থ হন। তিনি ফুসফুসের ক্যান্সারে ভুগছিলেন। নভেম্বর ২০১৮ সালে তার ফুসফুসের ক্যান্সার ৪র্থ ধাপে পৌঁছে। ২০১৯ সালের ৩রা জানুয়ারি থাইল্যান্ডের ব্যাংককের বামরুনগ্রাদ হাসপাতালে চিকিৎসাধীন অবস্থায় তিনি মারা যান। ৬ জানুয়ারি ঢাকার বনানী কবরস্থানে তাকে সমাহিত করা হয়।
আবদুর রশিদ (নোয়াখালীর রাজনীতিবিদ)
alt=নাগমুদ মজিদিয়া সরকারী প্রাথমিক বিদ্যালয়|থাম্ব|নাগমুদ মজিদিয়া সরকারী প্রাথমিক বিদ্যালয় মুহাম্মদ আবদুর রশিদ (১ জানুয়ারি ১৯২৪ - ৯ ফেব্রুয়ারি ২০০০) ছিলেন একজন বাংলাদেশী রাজনীতিবিদ ও মুক্তিযুদ্ধের সংগঠক। তিনি তৎকালীন নোয়াখালী-৮ আসনের সংসদ সদস্য ছিলেন।
ব্যক্তিগত জীবন
মুহাম্মদ আবদুর রশিদ ১ জানুয়ারি ১৯২৪ সালে তৎকালীন নোয়াখালী বর্তমানে লক্ষীপুর জেলার রামগঞ্জ থানার নাগমুদ গ্রামে জন্ম গ্রহণ করেন। তার পিতার নাম আবদুল মজিদ এবং মাতার নাম খালেক জান।মুহাম্মদ আবদুর রশিদ ১৯৪০ সালে নোয়াখালী জিলা স্কুল থেকে প্রথম বিভাগে মাধ্যমিক পরীক্ষায় পাশ করেন। পরবর্তীতে ঢাকা কলেজ থেকে উচ্চ মাধ্যমিক পরীক্ষায় পাশ করে তিনি কোলকাতার প্রেসিডেন্সী কলেজে পড়াশুনা করেন।
তিনি স্ত্রী এবং ৩ পুত্র সন্তানকে রেখে ২০০০ সালের ৯ ফেব্রুয়ারি মৃত্যুবরণ করেন।
রাজনৈতিক জীবন
মুহাম্মদ আবদুর রশিদ ছাত্র জীবন থেকে রাজনীতিতে জড়িত ছিলেন। তিনি ১৯৩৯-৪০ সালে জেলা মুসলিম ছাত্র সমিতির সাধারণ সম্পাদক, ১৯৪৬-৪৭ সালে নোয়াখালী ত্রান কমিটির চেয়ারম্যান ও ১৯৫০–৫৭ সালে নোয়াখালী জেলা বোর্ডের সদস্য ছিলেন।মুহাম্মদ আবদুর রশিদ ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।
মুহাম্মদ আবদুর রশিদ নোয়াখালী জেলা আওয়ামী লীগের সহ-সভাপতি ছিলেন। তিনি ১৯৬২ সালে তদানীন্তন নিখিল পাকিস্তান আওয়ামী লীগের সাংগঠনিক সম্পাদক ছিলেন। ওই বছর তিনি তৎকালীন প্রাদেশিক পরিষদে নির্বাচিত হন। ১৯৭০ সালে তিনি পাকিস্তান জাতীয় পরিষদের সদস্য নির্বাচিত হন। স্বাধীনতা পরবর্তীতে ১৯৭২ সালের ১১ এপ্রিল গণপরিষদের প্রথম অধিবেশনের দ্বিতীয় দিনে ৩৪ সদস্য বিশিষ্ট “খসড়া সংবিধান প্রণয়ন কমিটি” গঠিত হয়, তিনি উক্ত কমিটির সদস্য ছিলেন।
মুহাম্মদ আবদুর রশিদ ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন নোয়াখালী-৮ আসন থেকে সংসদ সদস্য নির্বাচিত হন। তিনি ১৯৭৫ সালে লক্ষীপুর জেলার গভর্ণর নিযুক্ত হন।
ভোলা দারুল হাদিস কামিল মাদ্রাসা
ভোলা দারুল হাদিস কামিল স্নাতকোত্তর মাদ্রাসা বাংলাদেশের ভোলা জেলার প্রাচীনতম একটি আলিয়া মাদ্রাসা। তবে এটি ভোলা জেলার কেন্দ্রীয় মাদ্রাসা হওয়াতে ভোলা আলিয়া মাদ্রাসা নামেও অভিহিত হয়ে থাকে। মাদ্রাসাটিতে আলিয়া মাদ্রাসার সর্বোচ্চ শ্রেণী কামিল পর্যন্ত রয়েছে। এটি ১৯১৩ সালে এটি ভোলা জেলার সদর উপজেলার কাতলাসেন নামক স্থানে প্রতিষ্ঠিত হয়েছিলো। এখানে বিজ্ঞান ও মানবিক উভয় বিভাগই চালু রয়েছে। মাদ্রাসার বর্তমান অধ্যক্ষ মোঃ আবুল বাশার আব্দুর রহিম।
ইতিহাস
২০১৩ সালে প্রথম দিকে ভোলা জেলার প্রানকেন্দ্রে এই মাদ্রাসা স্থাপিত হয়। এর অনেক পরে তৎকালীন সরকার কর্তৃক অনুমোদন লাভ করে। পরবর্তীতে স্থানীয় ব্যক্তিবর্গের প্রচেষ্টায় ধীরে ধীরে এই মাদ্রাসা কামিল মাদ্রাসায় রূপান্তরিত হয়। এছাড়াও সাবেক মন্ত্রী মোশাররফ হোসেন শাহজাহান তার বাবার অর্থানুকুল্যে স্থানীয় আলেমরা বর্তমান আলিয়া মাদ্রাসা প্রতিষ্ঠা করেন।
ভোলা জেলায় ইসলামি শিক্ষা প্রসারে এই মাদ্রাসার অবদান রয়েছে। ২০০৬ সালে মাদ্রাসাটি ইসলামী বিশ্ববিদ্যালয়, কুষ্টিয়ার অধিভুক্ত লাভ করে, এবং ফাজিল শ্রেণী সাধারণ ডিগ্রি মান অর্জন করে। এরপর ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধিভুক্ত হয় এবং ২১টি মাদ্রাসার সঙ্গে এই মাদ্রাসায়ও অনার্স কোর্স চালু হয়। থাম্ব|ভোলা দারুল হাদিস কামিল মাদ্রাসার উলামাদের তালিকা
শিক্ষা কার্যক্রম
মাদ্রাসাটিতে প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়ারাও এই মাদ্রাসার দাখিল ও আলিম উভয় স্তরে বিজ্ঞান ও মানবিক শাখা বিদ্যমান রয়েছে। এই মাদ্রাসার শিক্ষার্থীরা পড়াশোনা সংক্রান্ত বিভিন্ন প্রতিযোগিতায় অংশগ্রহণ করে থাকে। বিজ্ঞান বিভাগের শিক্ষার্থীরা বিজ্ঞান মেলায় অংশগ্রহণ করে থাকে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে।
মাদ্রাসার বর্তমান অধ্যক্ষ মোঃ আবুল বাশার আব্দুর রহিমের এবং উপাধ্যক্ষ মাওলানা মোবাশ্বেরুল হক নাঈম।
প্রমোদ সাওয়ান্ত
প্রমোদ সাওয়ান্ত (জন্ম ২৪ এপ্রিল ১৯৭৩) একজন ভারতীয় রাজনীতিবিদ এবং গোয়ার ত্রয়োদশ এবং বর্তমান মুখ্যমন্ত্রী। সাওয়ান্ত গোয়া বিধানসভার সাঙ্কেলিম আসনের প্রতিনিধিত্ব করেন এবং তিনি ভারতীয় জনতা পার্টির সদস্য।
তিনি পেশায় একজন আয়ুর্বেদ চিকিৎসক। তত্কালীন মুখ্যমন্ত্রী মনোহর পার্রীকরের মৃত্যুর পরবর্তী মুখ্যমন্ত্রী হিসেবে শপথ নেওয়ার আগে তিনি গোয়া বিধানসভার স্পিকার হিসেবে দায়িত্ব পালন করছিলেন।
প্রাথমিক জীবন এবং শিক্ষা
সাওয়ান্ত ২৪ এপ্রিল ১৯৭৩ সালে পান্ডুরং এবং পদ্মিনী সাওয়ান্তের কাছে জন্মগ্রহণ করেন। তিনি কোলহাপুরের গঙ্গা এডুকেশন সোসাইটির আয়ুর্বেদিক মেডিকেল কলেজ থেকে আয়ুর্বেদ, মেডিসিন এবং সার্জারি ডিগ্রী এবং পুনের তিলক মহারাষ্ট্র বিশ্ববিদ্যালয় থেকে সমাজকর্মের স্নাতকোত্তর ডিগ্রি অর্জন করেন।
রাজনৈতিক পেশা
সাওয়ান্ত তার নির্বাচনী কর্মজীবন শুরু করেন যখন তিনি ভারতীয় জনতা পার্টির টিকিটে ২০০৮ সালের প্যালে নির্বাচনী এলাকার উপনির্বাচনে প্রতিদ্বন্দ্বিতা করেন এবং ভারতীয় জাতীয় কংগ্রেসের প্রতাপ প্রভাকর গাঁসের কাছে হেরে যান। তিনি ২০১২ সালের বিধানসভা নির্বাচনে সানকেলিম কেন্দ্র থেকে প্রতিদ্বন্দ্বিতা করেছিলেন। তিনি ভারতীয় জাতীয় কংগ্রেসের প্রতাপ প্রভাকর গাঁসকে পরাজিত করে ১৪,২৫৫ (৬৬.০২%) ভোটে জয়ী হন। তিনি অল্প সময়ের জন্য ভারতীয় জনতা পার্টির গোয়া ইউনিটের মুখপাত্র হিসেবেও কাজ করেছেন। পরে ২০১৭ সালে তিনি ১০,০৫৮ (৪৩.০৪%) ভোটে ভারতীয় জাতীয় কংগ্রেসের ধর্মেশ সাগলানিকে পরাজিত করে একই আসন থেকে গোয়া বিধানসভায় পুনরায় নির্বাচিত হন। ২২ মার্চ ২০১৭-এ, তিনি গোয়া বিধানসভার স্পিকার নির্বাচিত হন।
গোয়ার মুখ্যমন্ত্রী
মনোহর পারিকরের মৃত্যুর পর গোয়ার মুখ্যমন্ত্রীর আসনটি শূন্য হয়। প্রমোদ সাওয়ান্ত পরে বিধানসভা দ্বারা নির্বাচিত হন এবং পরে তিনি ১৯ মার্চ ২০১৯-এ গোয়ার ১৩তম মুখ্যমন্ত্রী হিসাবে শপথ নেন।
ব্যক্তিগত জীবন
সাওয়ান্ত বর্ণে মারাঠা। তিনি সুলক্ষণাকে বিয়ে করেন, যিনি বিচলিমের শ্রী শান্তাদুর্গা উচ্চ মাধ্যমিক বিদ্যালয়ের রসায়নের শিক্ষক। তিনি ভারতীয় জনতা পার্টির একজন নেতা এবং বর্তমানে বিজেপি মহিলা মোর্চার গোয়া ইউনিটের সভাপতি।
নেহাল বাধেরা
নেহাল বাধেরা (জন্ম ৪ সেপ্টেম্বর ২০০০) একজন ভারতীয় ক্রিকেটার, যিনি একজন বাঁহাতি ব্যাটসম্যান এবং মাঝে মাঝে লেগব্রেক বোলার। তিনি ঘরোয়া ক্রিকেটে মুম্বই ইন্ডিয়ান্সের হয়ে খেলেন, এর আগে তিনি ভারতের অনূর্ধ্ব-১৯ ক্রিকেট দলের প্রতিনিধিত্ব করেছেন।
জীবনী
বাধেরার জন্ম ভারতের পাঞ্জাব রাজ্যের একটি শহর লুধিয়ানায়। নয় বছর বয়সে তিনি প্রথম ক্রিকেট খেলা শুরু করেন। প্রাথমিকভাবে, তিনি একজন বিশেষজ্ঞ ব্যাটসম্যান হিসাবে খেলতেন এবং তার ফিটনেসের জন্য দীর্ঘ সময় ধরে কাজ করতেন। মিডল অর্ডার পারফরম্যান্স এবং যুবরাজ সিংয়ের সাথে ব্যাটিং শৈলীর মিলের জন্য তাকে প্রায়শই তার ডাকনাম "নতুন যুগের যুবরাজ সিং" দ্বারা উল্লেখ করা হয়। ছোটবেলার কোচ চরণজিৎ ভাঙ্গুর নির্দেশনায় তিনি ক্রিকেট খেলা শুরু করেন। তিনি বয়স স্তরের ক্রিকেটে হরজিন্দর সিং দ্বারা প্রশিক্ষক ছিলেন, যিনি তার মধ্যে "যুবরাজের ঝলক" দেখেছিলেন। তিনি লুধিয়ানা জেলা ক্রিকেট অ্যাসোসিয়েশনে তার কোচিং গ্রহণ করেন এবং সতীশ চন্দর ধাওয়ান সরকারি কলেজ থেকে স্নাতক হন।
প্রাথমিক কর্মজীবন
তিনি ২০১৫ থেকে ২০১৮ পর্যন্ত বিজয় মার্চেন্ট ট্রফি এবং কোচবিহার ট্রফিতে পাঞ্জাব অনূর্ধ্ব-১৬ এবং অনূর্ধ্ব-১৯ ক্রিকেট দলের হয়ে খেলেছেন, ২০১৭-১৮ মৌসুমে ৫২৯ রান করেছেন। এরপর তিনি ভারতের অনূর্ধ্ব-১৯ ক্রিকেট দলের বিভিন্ন স্তরে খেলার জন্য নির্বাচিত হন। তিনি ১৭ জুলাই ২০১৮ তারিখে ভারতের হয়ে তার অনূর্ধ্ব-১৯ ক্রিকেটে অভিষেক করেন, শ্রীলঙ্কার বিরুদ্ধে একটি চার দিনের ম্যাচে এবং ৮১ রান করেন। তিনি লুধিয়ানার তৃতীয় ক্রিকেটার হিসেবে ভারতের হয়ে যে কোনো স্তরে খেললেন। ২০১৮ সালের আগস্টে, তাকে ২০১৬ এসিসি অনূর্ধ্ব-১৯ এশিয়া কাপের জন্য ভারতের স্কোয়াডে রাখা হয়েছিল।
এপ্রিল ২০২২-এ, আন্তঃজেলা অনূর্ধ্ব-২৩ ক্রিকেট চ্যাম্পিয়নশিপের সেমিফাইনালের সময়, তিনি এক ইনিংসে ৫৭৮ রান করেন, চারদিনের ম্যাচে এক ইনিংসে সর্বোচ্চ স্কোরের ব্রায়ান লারার রেকর্ড ছাড়িয়ে যান। এছাড়াও তিনি স্বীকৃত ক্রিকেটের যেকোনো স্তরে দ্রুততম ২০০, ৩০০, ৪০০ এবং ৫০০ রান ছুঁয়েছেন এবং তার রেকর্ডের জন্য জুনিয়র চেম্বার ইন্টারন্যাশনাল দ্বারা সম্মানিত হয়েছেন।
ঘরোয়া ক্যারিয়ার
২০২৩ সালের জানুয়ারিতে, তিনি ২০২২-২৩ রঞ্জি ট্রফিতে পাঞ্জাবের হয়ে খেলার জন্য নির্বাচিত হন। ৩ জানুয়ারী ২০২৩-এ গুজরাটের বিরুদ্ধে পাঞ্জাবের হয়ে প্রথম-শ্রেণীর ক্রিকেটে অভিষেক হয়। তিনি তার অভিষেক ম্যাচে একটি ম্যাচ জয়ী সেঞ্চুরি করেন, ১২৩ রান করে পাঞ্জাবকে ৩৮০ রানের জয় নিশ্চিত করে। তিনি তার মাত্র তৃতীয় প্রথম-শ্রেণীর খেলায় প্রথম ডাবল সেঞ্চুরি করেন, ১৮ জানুয়ারি ২০২৩ তারিখে মধ্যপ্রদেশের বিপক্ষে ২১৪ রান করেন তিনি ম্যাচের সেরা খেলোয়াড়ের পুরস্কার জিতেছিলেন, এবং সাত ইনিংসে ৩৭৬ রান করে তার প্রথম প্রথম-শ্রেণীর মৌসুম শেষ করেন।
২০২৩ ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের বিপক্ষে ২ এপ্রিল ২০২৩ তারিখে মুম্বাই ইন্ডিয়ান্সের হয়ে তার টি-টোয়েন্টিতে অভিষেক হয়। তিনি তার অভিষেক ম্যাচেই সবাইকে মুগ্ধ করেছিলেন, দ্রুততম ১৩ বলে দুটি ছক্কাসহ ২১ রান করেন।
ফেনল
ফেনল, যেটি কার্বলিক অ্যাসিড হিসেবেও পরিচিত, একটি অ্যারোমেটিক জৈব যৌগ। ফেনলের আণবিক সংকেত:  C6H5OH । এটি সাদা দানাদার কঠিন পদার্থ এবং সহজে উদ্বায়ী। ফেনলের অণুতে একটি ফিনাইল মূলক থাকে (-C6H5) যা একটি হাইড্রোক্সিল মূলক (-OH) এর সাথে বন্ধনে যুক্ত থাকে। এটি মৃদু অম্লধর্মী কিন্তু রাসায়নিক দহন এড়াতে এটির বহনের সময় সতর্ক থাকতে হয়। প্রথম দিকে আলকাতরা থেকে  ফেনল সংশ্লেষন করা হতো। বর্তমানে পেট্রোলিয়াম থেকে প্রচুর পরিমাণ ফেনল উৎপাদন করা হয়।
পলিকার্বনেট, ইপোক্সি, বেকেলাইট, নাইলন, ডিটারজেন্টস, কীটনাশক এবং বিভিন্ন ফার্মাসিউটিক্যাল ঔষধ তৈরীতে কাঁচামাল হিসেবে ফেনল ব্যবহৃত হয়। ফেনল এবং অ্যালকোহলের গাঠনিক সংকেতে মিল থাকলেও এদের মধ্যে অমিলটাও চোখে পড়ার মত। অ্যালকোহলে হাইড্রোক্সিল মূলক সম্পৃক্ত কার্বনের সাথে যুক্ত থাকে, ; অন্যদিকে ফেনলে হাইড্রোক্সিল মূলক একটি অসম্পৃক্ত অ্যারোমেটিক হাইড্রোকার্বন যেমনঃ বেনজিনের সাথে যুক্ত থাকে। অ্যালকোহলের তুলনায় ফেনল অধিক অম্লধর্মী।
অম্লত্ব
ফেনল দুর্বল অ্যাসিড এবং উচ্চ pH এ ফেনোলেট অ্যানায়ন প্রদান করে। C6H5O−
অ্যালিফ্যাটিক অ্যালকোহলের তুলনায় ফেনল ১০০ গুণ অম্লীয় হলেও এটি খুবই দুর্বল। এটা সোডিয়াম হাইড্রক্সাইডের সাথে সম্পূর্ণরূপে বিক্রিয়া করে। অন্যদিকে অধিকাংশ অ্য লকোহল আংশিক বিক্রিয়া করে।
ফেনল কার্বক্সিলিক অ্যাসিড এবং কার্বনিক অ্যাসিড এর  তুলনায় দুর্বল অ্যাসিড।
অ্যাসিটোনের pKa ১০.৯ ফেনলের তুলনায় হালকা বেশি হওয়ায় ফেনল অধিক অম্লধর্মী।
উৎপাদন
ফেনলের ব্যাপক বাণিজ্যিক চাহিদার কারণে এর উৎপাদনের অনেক গুলো পদ্ধতি আবিস্কৃত হয়েছে।
ব্যবহার
মোট উৎপাদিত ফেনলের দুই তৃতীয়াংশ প্লাস্টিকের কাঁচামাল হিসেবে ব্যবহৃত হয়।
অ্যান্টিসেপটিক ডেটল প্রস্তুতিতে ও জীবানু নাশক হিসেবে পায়খানা,প্রস্রাবখানায় ।
অ্যাসিটোনে র সাথে ঘনীভবন বিক্রিয়ায়  বিসফেনল-A, যা  পলিকার্বনেট এবং ইপোক্সি রেজিন এর পূর্ব উপাদান।  ফেনল এবং ফেনল জাতকের ঘনীভবনে ফিনাইল রেজিন উৎপন্ন হয়। বাকেলাইট যার উৎকৃষ্ট উদাহরণ।
ইতিহাস
১৮৩৪ সালে ফ্রেডলিয়েব ফার্ডিন্যান্ড আলকাতরা থেকে প্রথম অবিশুদ্ধ অবস্থায় ফেনল আবিষ্কার করতে সক্ষম হন।
ফার্ডিন্যান্ড ফেনলকে নাম দেন "'কার্বলসয়্যার"' (coal-oil-acid, carbolic acid)। পেট্রোরসায়ন উন্নত হওয়ার আগে পর্যন্ত আলকাতরা ফেনলের প্রধান উৎস বলে বিবেচিত হত। ১৮৪১ সালে ফরাসি রসায়নবিদ অগাস্তে লরেন্ট বিশুদ্ধ ফেনল তৈরীতে সক্ষম হন।
১৮৩৬ সালে লরেন্ট বেনজিনের উপস্থিতির জন্য এটার নামকরণ করেন "phène" ;
এটাই ফেনল এবং "ফিনাইল" শব্দদ্বয়ের উৎসমূল। ১৮৪৩ সালে ফরাসি রসায়নবিদ চার্লস ফ্রেডরিক গারহার্ডত ফেনল নামকরণ করেন।
জীবাণুনাশক হিসেবে ফেনলকে প্রথম ব্যবহার করেন স্যার জোসেফ লিস্টার (১৮২৭-১৯১২)। লিস্টার ক্ষতস্থান উত্তমরুপে পরিষ্কার করে ফেনল লাগানো একটি ব্যান্ডেজ দিয়ে বেঁধে দিতেন।
ক্লোরাসেপটিক এবং কারমেক্সের মত কিছু মুখে ব্যবহার করা বেদনানাশক ওষুধের মূল উপাদান হিসেবে ফেনল ব্যবহার করা হয়।
অ্যাগনেস ওসজতোলিকান
অ্যাগনেস ওসজতোলিকান হলেন একজন হাঙ্গেরীয় রাজনীতিবিদ, যিনি ২০১০ সাল থেকে ২০১৪ সাল পর্যন্ত দেশটির আইনসভায় আইনসভার সদস্য হিসেবে দায়িত্ব পালন করেছেন। তিনি দেশটির রোমানি জাতিসত্তার একজন নারী। তিনি ২০১১ সালে আন্তর্জাতিক সাহসী নারী পুরস্কার লাভ করেন।
জীবনী
অ্যাগনেস ওসজতোলিকান ১৯৯৮ সালে হাঙ্গেরির মিসকোলচ বিশ্ববিদ্যালয় থেকে রাষ্ট্রবিজ্ঞানে স্নাতক ডিগ্রি অর্জন করেন। এরপর, তিনি সোরোস ফাউন্ডেনশনের হয়ে কাজ করা ছাড়াও হাঙ্গেরির সামাজিক ও শ্রম বিষয়ক মন্ত্রণালয়ের রোমানি জাতিগোষ্ঠী অন্তর্ভুক্তিকরণ কর্মসূচির প্রধান হিসেবে ছয় বছর কাজ করেন। কর্মসূচিটির উদ্দেশ্য ছিল দেশটির বিভিন্ন কর্মকাণ্ডে রোমানি জাতিগোষ্ঠীর মানুষদের অন্তর্ভুক্তিকরণ।
২০১০ সালে তিনি দেশটির লেহেত মাস আ পলিতিকা দলের মনোনয়নে আইনসভার সদস্য নির্বাচিত হন। ২০১২ সালের ২৬ নভেম্বর তিনি লেহেত মাস আ পলিতিকার সংসদীয় দলের উপনেতা নিযুক্ত হন।
তিনি রোমানি জাতিগোষ্ঠীদের হাঙ্গেরীয় সমাজের মূলস্রোতে আনতে কাজ করে চলেছেন। কাজ করছেন তাদের অধিকার নিয়ে, রোমানি শিশুদের শিক্ষা নিয়ে। তিনি হাঙ্গেরির রাজধানী বুদাপেস্টের রোমানি জাতিগোষ্ঠীর লোকদের প্রশিক্ষণের জন্য নির্মিত এক কারিগরি শিক্ষা প্রতিষ্ঠানে স্বেচ্ছাসেবী শিক্ষক হিসেবে পাঠদান করে থাকেন।